|  |  |  |
| --- | --- | --- |
| A képen szöveg, személy, kültéri, férfi látható  Automatikusan generált leírás | **DEÁK FERENC MAGYAR NYELVI ÉS SZÖVEGÉRTÉSI VERSENY 4. évfolyam**  **Megoldókulcs** |  |

**Szent Márton napja**

A legenda szerint Szent Márton a Római Birodalom Pannónia tartományának Savaria nevű városában (mai Szombathely) egy római elöljáró fiaként látta meg a napvilágot 317-ben. Márton a római császár katonájaként szolgált, amikor egy hideg téli estén odaadta meleg köpenyének felét egy nélkülöző koldusnak. Aznap éjszaka Jézus jelent meg álmában a koldus alakjában. (c) Innentől kezdve nem a hadsereget, hanem Istent szolgálta, meg is keresztelkedett.

Hittérítőként sok jót cselekedett, ezért püspökké akarták szentelni. A monda szerint, mikor ennek hírét vette, az érte jövő küldöttek elől nagy alázatosságában a ludak óljába bújt. A szárnyasok azonban gágogásukkal, szárnyuk verdesésével óriási zajt csaptak, így elárulták rejtekhelyét. Mártont 371-ben szentelték püspökké, és haláláig, 398-ig a franciaországi Tours-ban segítette a rászorulókat. Úgy tudni, meggyőző, hiteles, jóságos püspök volt.   
A Márton-napi libalakomáról szóló első írásos beszámoló 1171-ből származik. Akkoriban ez inkább azzal volt kapcsolatba hozható, hogy Szent Márton napja jelentette a parasztság számára az esztendő végét, ilyenkor zárták le az éves gazdasági munkálatokat, kezdetét vette a természet téli pihenő időszaka. A cselédek ilyenkor kapták meg évi bérüket és hozzá ráadásként egy libát, mert a szárnyasok nyáron felduzzadt hadát a tél beállta előtt meg kellett ritkítani. E napon vágtak le először tömött libákat, és ekkor kóstolták meg az újbort is.

A libapecsenye és az újbor fogyasztásának szoros összekapcsolódása nem véletlen, hisz épp novemberre fejeződik be a must borrá alakulása. (a) Emiatt Márton a nagyobb borvidékeken az újbor védőszentje is. November 11-én kezdték meg az új hordókat a borosgazdák, ekkor került az asztalra, épp a libasült mellé az úgynevezett libás bor vagy ahogy sok helyen hívják, Márton-bor,(a) aminek még gyógyító hatása is volt a hagyomány szerint. A bor és a liba gyors összekapcsolódását bizonyítja, hogy német területen már a 12. században a Márton-ludat „szüreti vagy préslibának” is nevezték.

A libasütés akkor tökéletes, ha úgy átsül a kemencében, hogy a mellcsontról könnyen lefejthető legyen a hús. A csontból jósolták meg, hogy milyen lesz a tél. Ha barna volt, esős, ha fehér, akkor havas telet vártak. (b)  
A liba húsából szokás volt küldeni a papnak is, mégpedig az állat hátsó részéből. Innen ered a „püspökfalat” szavunk is.

Egyéb, időjárással kapcsolatos jóslások is kötődnek ehhez a naphoz. Ha Márton napján havazott, gyakran elhangzott a mondás: „Ha Márton fehér lovon jön, enyhe tél, ha barnán, kemény tél várható.” A néphit szerint a Márton-napi eső nem jelent jót, mert utána rendszerint fagy, majd szárazság következik. Ilyenkor kissé szomorúan mondták az emberek: „Eljött Márton szürke lovon.”

Egyes területeken Márton napján világító lampionokat, esteleg töklámpásokat készítenek, és ezekkel vonulnak az utcákon. Gyakran tűnik fel a menetben egy római katonának beöltözött lovas, aki piros kabátjában Szent Mártont testesíti meg. A felvonulást mindig hangos énekszó kíséri, a szokásos, vidám Márton-napi dalokat fújja a tömeg. Az esemény végén sok helyütt eljátsszák Márton és a koldus találkozását, majd libasült helyett kelt tésztából készült kalácsot osztanak.

**Szövegértési feladatok (40 pont)**

**1. Hogyan szerepeltek a szövegben a következő kifejezések?**

a hagyomány alapján: *a legenda szerint*

szerénységében: *alázatosságában*

hatalmas ricsajt: *óriási zajt*

támogatta az elesetteket: *segítette a rászorulókat*

rendszeresen bukkan elő: *gyakran tűnik fel*

Minden jó kifejezés 2 pont.

|  |  |
| --- | --- |
| **10** |  |

**2. Magyarázd meg a szavakat!**

elöljáró: *vezető, vezér*

koldus: *kéregető, nincstelen*

hiteles: *megbízható, tisztességes, szavahihető, becsületes*

cseléd: *szolgáló*

hírét vette: *értesült róla*

Minden jó magyarázat 2 pont.

|  |  |
| --- | --- |
| **10** |  |

**3. Húzd alá a szövegben a következő kérdésekre a választ! Írd a vonal mellé a kérdés betűjelét!**

a) Hogyan kapcsolódik össze a bor- és a libafogyasztás?

b) Mire következtethetünk a sült liba mellcsontjából?

c) Miért váltotta fel Márton a hadsereget Isten szolgálatára?

Minden jól aláhúzott szövegrész a megfelelő betűjellel 1-1 pont.

|  |  |
| --- | --- |
| **3** |  |

**4. Válaszolj röviden a kérdésekre!**

a) Miért nevezik a liba hátsó részét „püspökfalatnak”?

*Mert a Márton-napi liba hátsó részét szokás volt a papnak elküldeni.*

b) Mikor sült át jól a liba?

*Amikor a mellcsontról könnyen lefejthető a hús.*

c) Mit jelentett Szent Márton napja a paraszti világban?

*A gazdasági év végét, a pihenő időszak kezdetét.*

d) Mit tudtál meg Szent Márton származásáról?

*Egy római elöljáró fia volt.*

Minden jó válasz 1 pont.

|  |  |
| --- | --- |
| **4** |  |

**5. Igaz vagy hamis? A hamis állításokat tedd igazzá!**

a) Az első szóbeszéd a libalakomákról 1171-ből származik. *H*

*Az első* ***írásos feljegyzések*** *a libalakomáról 1171-ből származnak.*

b) Márton Rómában született 371-ben. *H*

*Márton* ***Savariaban*** *született,* ***317-ben****.*

c) Márton a ludak óljába bújt a küldöttek elől. *I*

d) Szent Mártont az újbor védőszentjének is tartják. *I*

Minden jó válaszért és a hamis állításokban igazzá tett válaszelem(ek)ért 1-1 pont.

|  |  |
| --- | --- |
| **7** |  |

**6. Oldd meg a keresztrejtvényt!**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | a) | *S* | *Z* | *O* | *M* | *B* | *A* | *T* | *H* | *E* | *L* | *Y* | |  |  |  |  | b) | *C* | *S* | *O* | *N* | *T* |  |  | |  |  | c) | *K* | *O* | *L* | *D* | *U* | *S* |  |  |  | |  |  |  |  |  |  | d) | *R* | *Ó* | *M* | *A* | *I* | |  |  |  | e) | *P* | *R* | *É* | *S* | *L* | *I* | *B* | *A* | | a) Savaria mai neve.  b) A liba ezen részéből jósolták meg az időjárást.  c) Ebben az alakban jelent meg Jézus Márton álmában.  d) Ezt a császárt szolgálta katonaként Márton.  e) Így is nevezték a Márton-ludat. |

Megfejtés: *Tours*

Hogyan kapcsolódik a megfejtés Mártonhoz?

*Püspökként 371-398 között Toursban szolgált.*

Minden hibátlanul beírt szóért és a magyarázatért 1-1 pont.

|  |  |
| --- | --- |
| **6** |  |

**Összesen:**

|  |  |
| --- | --- |
| **40** |  |

**Helyesírási feladatok**

**1. Az alábbi szövegrészből írj 1-1 példát a táblázatban megadott szempontoknak megfelelően!**

*Hittérítőként sok jót cselekedett, ezért püspökké akarták szentelni. A monda szerint, mikor ennek hírét vette, az érte jövő küldöttek elől nagy alázatosságában a ludak óljába bújt. A szárnyasok azonban gágogásukkal, szárnyuk verdesésével óriási zajt csaptak, így elárulták rejtekhelyét. Mártont 371-ben szentelték püspökké, és haláláig, 398-ig a franciaországi Tours-ban segítette a rászorulókat. Úgy tudni, meggyőző, hiteles, jóságos püspök volt.*

|  |  |
| --- | --- |
| *összetett főnév* | **hittérítőként, rejtekhelyét, rászorulókat** |
| *-val, -vel ragos főnév* | **gágogásukkal, verdesésével** |
| *-t ragos főnév* | **hírét, zajt, rejtekhelyét, Mártont, rászorulókat, jót** |
| *többes számú főnév* | **küldöttek, ludak, szárnyasok, rászorulókat** |
| *névutós főnév* | **küldöttek elől, monda szerint** |
| *múlt idejű ige* | **cselekedett, vette, bújt, csaptak, elárulták, szentelték, segítette, volt, akarták** |
| *létige* | **volt** |
| *igekötős ige* | **elárulták** |
| *határozatlan számnév* | **sok** |
| *tulajdonnév* | **Tours-ban, Márton** |
| *melléknév* | **óriási, franciaországi, meggyőző, hiteles, jóságos** |

Minden jó megoldás 1 pont.

|  |  |
| --- | --- |
| **11** |  |

**2. Válaszd el minden lehetséges helyen a szavakat!**

technika **tech-ni-ka** menedzser **me-ne-dzser**

influenza **inf-lu-en-za**  kertészet **ker-té-szet**

lángeszű **láng-e-szű**  rendszerint **rend-sze-rint**

pechhel **pech-hel**  művészig **mű-vé-szig**

bauxit **ba-u-xit**  diszkréció **diszk-ré-ci-ó**

Minden jó megoldás 1 pont.

|  |  |
| --- | --- |
| **10** |  |

**3. Milyen sorrendben következnek az alábbi szavak a szótárban? Számozással határozd meg a sorrendet!**

**2**. marad **5.** március

**9.** mártás **1.** mára

**4.** marcipán **8.** markol

**3.** marás **7.** márka

**10.** mártír **6.** máris

Minden jól besorolt szóért 1-1 pont.

|  |  |
| --- | --- |
| **10** |  |

1. **Pótold a szavak hiányzó j vagy ly betűjét!**

kara**j** karva**ly** támo**ly**og

vá**j**at mu**ly**a lesú**j**tó

vi**jj**og esté**ly**em fo**lyj**on

Minden jó megoldásért 1 pont.

|  |  |
| --- | --- |
| **9** |  |

|  |  |
| --- | --- |
| **40** |  |

**Összesen**:

|  |  |
| --- | --- |
| **80** |  |

A feladatlapot összeállította: Csató Zsuzsanna, Garamszegi Rita, Jauckné Angyal Bernadett